Grand Theft Auto: San Andreas

**GTA San Andreas - Priča u 12 minuta**

**Grand Theft Auto: San Andreas** (srpski: Velika krađa auta: San Andreas) je peti nastavak igre „Grand Theft Auto“. Izdavač je kompanija Rokstar gejms (engl. Rockstar Games), a igra je objavljena 2004. godine za konzole, odnosno 2005. za računar.

Mapa igre se bazira na izmišljenoj državi SADa - San Andreas - koja se sastoji od tri kalifornijska grada, Los Santosa (Los Anđeles) i San Fiera (San Francisko), Las Venturasa (Las Vegas), okolnih sela, planine Čilijad, Oblasti 69 (Oblast 51), okolnih šuma i pustinja.

Los Santos je gangsterski grad sa tri bande: Grouv Strit Femilis (engl. Grove Street Families), u kojoj se nalazi glavni igrač ove priče i u kojoj su članovi zeleni, Balasi (engl. Ballas), koji žele da istrebe Grouv Strit Femilis i ljubičaste su boje, sporedna banda Los Santos Voriosi (engl. Varrios Los Aztecas) čiji su članovi tirkizno plavi, i Vagosi (engl. Los Santos Vagos), koji su najveći neprijatelji Los Santos Voriorsima, žute su boje.

San Fiero je normalan grad, sa velikim zgradama, hipicima i par bandi: San Fiero Rifi (engl. San Fierro Rifa), koja je slična Los Santos Voriosima, Triade(engl. Triads), koji više izgledaju kao mafija nego banda, i ostalim.

Las Venturas je okružen pustinjom, sa dosta kazina, i to je definitivno najosvetljeniji grad u San Andreasu. U njegovoj okolini se nalazi baza Oblast 69, iz koje igrača napadaju topovi ukoliko pokuša da preleti iznad, a kada pokuša da uđe u nju, dobije pet traženih zvezdica.

Mapa San Andreasa je posle mape Los Santosa u GTA V, najveća igra u GTA igricama, čak je veća od Liberti Sitija u Grand Theft Auto IV.

**GTA SRBIJA**

U Srbiji, Igrica je od početka uživala veliku popularnost. Još 2004/5, na forumu Sveta Kompjutera počele su se organizovati male grupe ljudi koje su pokušavale da naprave **GTA Srbiju**. Prvi takav uspešan mod je realizovan 2006. godine, koji je napravio "Gvozden Goran Gvožđe". Mod je imao par izmenjenih automobila, skinove bandi i par enterijera promenjeno, ali je i dalje bio najpopularniji mod na prostorima bivše Jugoslavije. Do početka 2010ih, prodavao se za 300 dinara, da bi u narednim godinama prestao biti dostupan, zbog uvedenog Zakona o Visokotehnološkom kriminalu, koji je zabranjivao prodaju modova, jer kod igre nije u vlasništvu modera. Nakon nekog vremena, igricu je neko objavio na internetu, i postala je dostupna svima, a od tada se za Gvozdena nije čulo previše.

Posle četrnaest godina, na intenetu se pojavljuje nova inicijativa za novom **GTA Srbijom**. Ono što tada zbog ograničenih znanja i sredstava nije moglo da se uradi, sada je vrlo moguće. **Boris Dojčinović** je početkom 2020. počeo da **pravi GTA Srbiju**. Iako u početku planiran da bude privatan mod, ne za javnu upotrebu, na nagovor prijatelja izrada moda postaje javna. Uskoro je usledila i veća zainteresovanost ljudi za modom. U maju 2020. godine, **Boris Dojčinović**, izbacuje officialni trailer kao najavu za GTA Srbiju, koji je vrlo uspešno primljen od strane publike. Dve godine kasnije, 30. juna 2022. godine, mod je izašao kao full verzija koja će u budućnosti dobiti po koji update da se mod upotpuni. Ono što mod čini toliko popularnim iako je napravljen za igricu staru 18+ godina, jeste nivo truda uložen u njega. Od najmanjih detalja, novina na ulici, grafita, naziva radnji, tekstura ulica(koje su pravljene od slika ulica širom Srbije, za potrebe moda), pa sve do automobila i radio stanica, sve je promenjeno tako da se igrač oseti kao da je izašao iz kuće i osvrnuo se oko sebe, takoreći u domaćoj atmosferi.

Ono što ovaj mod čini inovativnim i drugačijim od 90% modova za GTA San Andreas, jeste radio, urađen na skoro istom nivou poput Rockstar Gamesa, gde voditelji pričaju srpski, i gde je muzika prilagođena našim prostorima. Takođe, **na radio stanicama se pojavljuju** **poznate ličnosti**, od kojih su **voditelji na stanicama Miloš Milaković**("Ćićo" iz "Dnevnjaka"), **Damir Jovanović**("Aljoša" iz "Dnevnjaka), **AdnanBro**(Najpoznatiji GTA jutjuber na području bivše Jugoslavije), **Teša Tešanović**(Novinar u produkciji Balkan Info); dok se **u vidu cameo-a pojavljuju**: **Coby, Fox, Juice, Ludi Srbi, Ivan Gavrilović, Roki Vulović, Knez, Električni Orgazam, Daniel Đukić Duluvra, Vlada Panović**(šef narodnog orkestra RTS).

**GTA San Andreas** je uz GTA V najpopularnija igra na Balkanu i dan danas, a od modova **GTA Srbija** sa svojim brojkama ubedljivo vodi.